Ազգի գանձերը: Գաղտնիքների գիրքը

«Ազգի գանձերը. գաղտնիքների գիրքը» (անգլ.՝ National Treasure: Book of Secrets), Walt Disney Pictures ընկերության 2007 թվականի արկածային մարտաֆիլմ, որի գլխավոր դերերում նկարահանվել են Նիկոլաս Քեյջը, Դիանա Կրյուգերը, Ջասթին Բարտան, Ջոն Վոյթը, Հելեն Միրենը և Էդ Հարիսը։ Հանդիսանում է 2004 թվականին նկարահանված «Ազգի գանձերը» ֆիլմի շարունակությունը։
«Ազգի գանձերը. գաղտնիքների գիրքը» ֆիլմի նախապրեմիերային ցուցադրությունը կայացավ 2007 թվականի դեկտեմբերի 13-ին Նյու Յորքում։ Համաշխարհային պրեմիերան կայացավ դեկտեմբերի 21-ին, Ռուսաստանում ֆիլմը էկրաններ բարձրացավ 2007 թվականի դեկտեմբերի 27-ին։


== Սյուժե ==
Քաղաքացիական պատերազմի ավարտից մի քանի օր անց Ջոն Ուիլքս Բուտը իր ուղեկցի հետ գալիս է բար և հարցնում Թոմաս Գեյթսին (Բեն Գեյթսի նախանախապապին)։ Նրանք իրենց հետ բերում են գաղտնագրված ուղերձով մի նոթատետր և խնդրում են տարբեր գլուխկոտրուկների լուծման մասնագետ Թոմասին վերծանել այն։ Թոմասը որոշում է, որ հաղորդագրությունում գործածված է Փլեյֆերի ծածկագիրը, և սկսում է վերծանել այն։ Քանի դեռ նա կատարում էր աշխատանքը, Բուտը սպանում է նախագահ Լինքոլնին։ Թոմաս Գեյթսը վերջացնում է ուղերձի վերծանումը, բայց հանկարծ հայտնաբերում է, որ Բուտի ուղեկիցը Կոնֆեդերացիայի հետևորդ է, և եթե նա գտնի գանձերը, ապա Կոնֆեդերացիան կշարունակի պայքարը։ Դրա համար Թոմասը, սկսելով վերծանել տեքստը, պոկում է նոթատետրի թերթը և նետում կրակը։ Բուտի համախոհը կրակում է Գեյթսի վրա և փորձում կրակից հանել թուղթը, բայց նրան հաջողվում է հանել միայն կիսաայրված մի հատվածը։ Ծանր վիրավորված Թոմասը, տեսնելով նրա ջանքերը, ասում է. «Պատերազմն ավարտված է», բայց վերջինս հակադարձում է. «Սխալվում եք. պատերազմը դեռ նոր է սկսվում»։ Կոնֆեդերացիայի պատգամավորը հեռանում է՝ խղճալով և կենդանի թողնելով Թոմասի փոքրիկ տղային։ Մահվանից առաջ հայրը նրան հասցնում է ասել ընդամենը մեկ նախադասություն. «Տուրք, որ վճարում են բոլորը»։


== Ֆիլմի ստեղծողներ ==


=== Դերերում ===


=== Նկարահանող խումբ ===
Ռեժիսոր՝ Ջոն Թյորթելթաուբ
Պրոդյուսերներ՝ Ջոն Թյորթելթաուբ, Ջերրի Բրուքհայմեր
Կոմպոզիտոր՝ Թրևոր Ռաբին
Օպերատորներ՝ Ամիր Մ. Մոքրի, Ջոն Շվարցման


== Ֆիլմը վարձույթում ==


=== Պրեմիերայի ամսաթվեր ===
«Ազգի գանձերը. Գաղտնիքների գիրքը» ֆիլմի նախապրեմիերային ցուցադրությունը տեղի ունեցավ 2007 թվականի դեկտեմբերի 13-ին Նյու Յորքում։ Ամբողջ աշխարհով լայն վարձույթ ֆիլմը դուրս եկավ հիմնականում 2007 թվականի դեկտեմբերի 19-ին, դեկտեմբերի 20-ին և դեկտեմբերի 21-ին (ԱՄՆ-ում դեկտեմբերի 21-ին)։ Ռուսաստանում պրեմիերան կայացավ Ամանորից մի քանի օր առաջ՝ դեկտեմբերի 27-ին։ Վերջին երկիրը, որտեղ կայացավ պրեմիերան, Ֆինլանդիան էր՝ 2008 թվականի փետրվարի 15-ին։
Ստորև ներկայացվում են ֆիլմի հիմնական պրեմիերաները։ Ամբողջական ցանկը տե՛ս IMDb.com։

 ԱՄՆ - 2007 թվականի դեկտեմբերի 13-ին (Նյու Յորքի կինոփառատոն)
 - 2007 թվականի դեկտեմբերի 18
   - 2007 թվականի դեկտեմբերի 19
         - 2007 թվականի դեկտեմբերի 20
      ԱՄՆ    - 2007 թվականի դեկտեմբերի 21
 - 2007 թվականի դեկտեմբերի 27
  - 2008 թվականի փետրվարի 8
 - 2008 թվականի փետրվարի 13
 - 2008 թվականի փետրվարի 15


== Թաքնված գովազդ ֆիլմում ==
Ֆիլմի բոլոր հերոսները օգտագործում են Motorola բջջային հեռախոսներ։
Ռայլին աշխատում է MacBook Pro նոութբուքով Apple ֆիրմայից, նստած է HP մոնիտորի առջև, ինչպես նաև գործածում է iPod վիդեոհսկողության համակարգերին միանալու համար։
Բենի հայրը նորություններ է դիտում MSN պորտալում՝ օգտագործելով Safari դիտարկիչ։
Լոնդոնի հետապնդման տեսարանում ակնհայտ տեսանելի է Fullers գարեջրի գովազդը։
Ֆիլմի գլխավոր հերոսները օգտագործում են Mercedes Benz, Range Rover և Ferrari մակնիշի ավտոմեքենաներ։Ֆիլմում դրական կերպարները օգտագործում են Google որոնողական համակարգը, իսկ բացասականները՝ Yahoo!։


== Հետաքրքիր փաստեր ==
Որոշ կադրերում երևում է, որ ֆիլմի հերոսներն օգտվում են «Find On-Line» անվանումով կայքից, որն ունի http://www.historicaldatabank.org Archived 2018-11-04 at the Wayback Machine. հասցեն։ Իրականում այդպիսի կայք այն ժամանակ գոյություն չուներ, իսկ ֆիլմի հերոսները հոդվածներ են կարդում անգլիալեզու Վիքիպեդիայից՝ փոփոխված արտածման ձևերով. մասնավորապես, ձախ մենյուում հստակ տեսանելի է «About Wikipedia» («Վիքիպեդիայի մասին») կետը։
Նիկոլաս Քեյջն ու Էդ Հարիսն արդեն խաղացել են հակամարտող հերոսների դերեր «Ժայռը» ֆիլմում։


== Ծանոթագրություններ ==


== Արտաքին հղումներ ==
Պաշտոնական կայք
«Ազգի գանձերը. գաղտնիքների գիրքը»(անգլ.) ֆիլմը Internet Movie Database կայքում